Tikmasjien-hart – Pretoria Girl Writes
Posted on Mar 5, 2018 Mar 4, 2018 by Ilka Steyn
Jy is meer as ‘n herinnering in my tikmasjien-hart.
Jy is oomblikke om te onthou; ‘n gedagte wat brand.
Dit is hoekom ek graag jóu wil teken met my woorde
en helder inkleur met rym en metafore.
En om jou vas te vang op papier is hoe ek jou vashou,
sodat elke saam-lag styf en veilig in my hart kan toe vou.
Want met elke letter, komma, punt en vraagteken,
weef ek jou menswees in iets meer as net liefde.
En ek kan nie eintlik sê, en ek kan nie eintlik vra,
hoe swaar hierdie tikmasjien-hart soms aan jou dra.
Maar met ‘n bietjie woorde en die ink van my idees,
teken ek jou met my woorde; ek kleur jou in met rym en metafore.
© Ilka Steyn, 2018. Alle regte voorbehou.
Posted in Afrikaans, All, PoetryTagged Afrikaans, gedig, liefde, love, moedertaal, poem, Poetry